钦定古今图书集成/明伦汇编/氏族典/第145卷 > 《廖用贤尚友录》 > 孙休
## 钦定古今图书集成/明伦汇编/氏族典/第145卷 > 《廖用贤尚友录》 > 孙休

按《吴志孙休传》：“休字子烈，权第六子。年十三，从中书

衡数以事侵休，休上书乞徙他郡，诏徙会稽。居数岁，
梦乘龙上天，顾不见尾，觉而异之。孙亮废孙𬘭，使宗
正孙楷与中书郎董朝迎休。休至，即御正殿，大赦改”
元永安元年。诏以大将军𬘭为丞相、荆州牧。𬘭一门
五侯，皆典禁兵，权倾人主。休恐其有变，数加赏赐。顷
之，休闻𬘭逆谋，阴与张布图计。十二月戊辰腊，百僚
朝贺，公卿升殿，诏武士缚𬘭，即日伏诛。五年，立子𩅦
为太子。休锐意于典籍，欲毕览百家之言，尤好射雉，
春夏之间，常晨出夜还。七年秋七月薨，时年三十，谥
曰《景皇帝》。